**Patientkontakt A: Møde for Koordinerende Indsatsplan KIP diabetes**

|  |  |
| --- | --- |
| Starttilstand | Patienten er en midaldrende mand har tidligere boet i en campingvogn, men hans lave funktionsniveau gjorde dette uholdbart, hvorfor han med kommunes hjælp fik bolig på bosted. Ufaglært og arbejdsløs.**Mentalt**Patienten har en historik med at være verbalt og fysisk udadreagerende, når han oplever sig som presset. Han har ingen sygdomsindsigt. Han oplever, at boligen er for lille, væggene og tingene i hjemmet trykker på hans indre organer, hvorfor han blandt andet har smidt sin seng ud og som deraf sover på gulvet.**Funktionsniveau**Lavt funktionsniveau. Patienten har ringe egenomsorg, og hans nuværende bolig fremstår uryddeligt og bærer præg af rod og gamle fordærvede madvarer.**Sygdom (psykisk/somatisk)**Patienten lider af diabetes og skizofreni.Patienten er hyppigt indlagt grundet vrangforestillinger, der knytter sig an til seksuel krænkende adfærd i offentlige rum. Han er ligeledes dys-reguleret i sin diabetes behandling, da det ikke er hans opfattelse, at han har en sådan sygdom. **Sociale foranstaltninger**Botilbud.**Netværk**Mor der er værge for Patienten.**Ønsker fra Patient og netværk**Patienten ønsker ikke at være tilknyttet bostedet, da han ikke oplever at have behov for botilbud, lige som han ej heller oplever at kunne være i boligen. Han ønsker derimod, at være bosiddende i egen lejlighed og meget gerne en lejlighed, der ligger tæt på byen, idet hans nuværende botilbud opfattes af Patienten som liggende for langt fra alting. Moren ønsker på den baggrund, at der afholdes KIP møde med henblik på en drøftelse af muligheden for, at der kan tilbydes en anden boform for Patienten, da både han og moren er af den opfattelse, at den nuværende boform er medvirkende årsag til hans hyppige genindlæggelser.  |
| Hændelse | **Mødeindkaldelse****Deltagerkreds**1. Overlæge fra Fusionsklinik (samarbejde mellem Psykiatrien og Steno Diabetes Center)
2. Specialpsykolog fra indlæggende afsnit
3. Kontaktperson fra sengeafsnit
4. Afdelingssygeplejerske
5. Kontaktperson fra bosted
6. Kommunal sagsbehandler
7. Mor til Patient

**Problemstillinger**Patientens ønske om ændrede boligforhold.**Drøftelser**Mor støtter op om, at hendes søn ikke skal blive boende på bostedet, idet hun oplever, at han bliver forværret i sin sygdom, og ønsker, at han tilbydes/findes egen bolig.Fra bostedet er vurderingen, at Patienten ikke formår at bo alene og har behov for hverdagsstøtte. Fra et tidligere kendskab til Patienten er det den kommunale sagsbehandlers vurdering, at Patienten ikke er egnet til egen bolig, men det må tages i betragtning, at det er år siden sagsbehandleren har haft kontakt til Patienten.Fra Fusionsklinikken[[1]](#footnote-1) er det vurderingen, at Patienten har behov for hverdagsstøtte, og at hans manglende sygdomsindsigt kan virke forstyrrende i helhedsvurderingen af Patienten, såfremt denne kun baseres på afholdte samtaler. Det er ligeledes Fusionsklinikkens vurdering, at Patienten fortsat bør tilbydes bolig i form af et værelse/lejlighed på bosted, grundet det lave funktionsniveau samt den manglende sygdomsindsigt.**Indgåelse af aftaler**Som beskrevet i sluttilstand**Referatskrivning** |
| Sluttilstand | **Ny koordinerende indsatspla**nUdarbejdet.**Aftalt opgavefordeling**På baggrund af den samlede drøftelse findes fælles ståsted om, at der ønskes en samlet helhedsvurdering af Patienten og dennes funktionsniveau, herunder behov for hverdagsstøtte.* Special psykolog udarbejder en helheds risikovurdering – dette grundet Patientens historik med at være verbal og fysisk udadreagerende
* Overlæge fra Fusionsklinik udarbejder en statuserklæring
* Der skal laves en samlet vurdering af Patientens ADL (Almindelig Daglig Livsførelse), hvilket gøres under nuværende indlæggelse
* Sagsbehandler fra kommunen vil forsøge at finde andet egnet bosted til Patienten, hvor der tages hensyn til at han får et større værelse/lejlighed, eget køkken samt eget bad – og så vidt muligt ligger tæt på en by (Slagelse om muligt)
* Bostedet vil ligeledes udarbejde en helhedsbeskrivelse af hvorledes Patienten fremtræder og agerer i sine nuværende boligform og med sin nuværende støtte.
* Patienten inviteres til opsamlings- og informationssamtale med specialpsykolog og kontaktperson i afdelingen.

**Ny mødeaftale**Nyt møde aftalt. |

1. Læse mere her: <https://stenosjaelland.dk/aktiviteter/fusionsklinikken/> [↑](#footnote-ref-1)